Äm. Vist roomab ka ettepoole. Vist. Sest suunda on raske kindlaks määrata.  Maandasime elutoa põrandale kaks komplekti vahtkummist numbrimatte. Kui sealt küüsi kratsida armastav Miu ära peletada, jõuab 16 mati keskele asetatud poja peatselt mõnda äärde. Vahepeal on pettunud kui sirgetele kätele toetudes hoopis tahapoole liigub.    PS. Ei suuda ära imestada. Elutuba mahutab nüüd: ca 4 m2 matte, käru, turvahälli, mängukaare, sitteri ja kombekahunniku. See varustus kuulub ca 7 kg kaaluvale ja 70 cm pikale inimesehakatisele. Tema mõõdud ei ole päris kindlasti proportsioonis temale  vajalike asjade hulgaga. (Või vajan seda hunnikut hoopis mina mugavamaks lapsekasvatamiseks?)